ตรวจสอบฮาร์ดแวร์ เครือข่าย และการเชื่อมต่อ
ก่อนที่จะลงมือปรับแต่งฮาร์ดแวร์และค่าต่างๆ บนคอมพิวเตอร์ ให้ตรวจสอบดูว่าความเร็วอินเตอร์เน็ตที่คุณกำลังใช้อยู่เป็นอย่างไร แล้วลองเปรียบเทียบกับความเร็วของบริการอินเตอร์เน็ตตามที่เขาโฆษณาไว้ ในอินเตอร์เน็ตจะมีเว็บตรวจสอบความเร็วอยู่มากมาย เพียงพิมพ์คำว่า "speed test" ใน Google แล้วเลือกเว็บแรกๆ ในผลลัพธ์ที่ปรากฏขึ้นมา  เว็บตรวจสอบแต่ละเว็บจะให้ผลลัพธ์ที่แตกต่างกันไป และแม้กระทั่งเว็บเดียวกันก็อาจให้ผลลัพธ์ต่างกันในแต่ละครั้ง ขึ้นอยู่กับตำแหน่งเซิร์ฟเวอร์ของเว็บทดสอบและจำนวนผู้ที่กำลังใช้เครือข่ายอินเตอร์เน็ตเดียวกับคุณ ลองทำหลายๆ การทดสอบเพื่อหาค่าเฉลี่ยความเร็วเน็ตที่คุณได้รับ คุณอาจต้องติดตั้งโปรแกรม Flash เพื่อทำการตรวจสอบ ถ้าเว็บมีตัวเลือกให้ ให้เลือกเซิร์ฟเวอร์ทดสอบที่อยู่ใกล้กับตำแหน่งที่คุณอยู่มากที่สุด เพื่อให้ได้ผลลัพธ์ที่เที่ยงตรงมากที่สุด (ใน speedtest.net ทางเว็บจะเลือกเซิร์ฟเวอร์ให้โดยอัตโนมัติโดยพิจารณาจากค่าพิง) ลองตรวจสอบกับผู้ให้บริการดูสิว่าความเร็วที่คุณ "ควร" จะได้รับนั้นคือเท่าไร แต่ให้จำไว้ว่าความเร็วตามที่ผู้ให้บริการโฆษณาไว้นั้นเป็นเพียงความเร็ว "ที่ดีที่สุดที่เป็นไปได้" เท่านั้น คุณจึงอาจไม่ได้รับความเร็วสูงสุดนี้ตลอดเวลา โดยเฉพาะถ้าคุณกำลังใช้ WiFi  หากคุณไม่ได้อัพเกรดอินเตอร์เน็ตมาแล้วนานนม การอัพเกรดอาจทำให้คุณได้ใช้สัญญาณอินเตอร์เน็ตที่เร็วกว่าในราคาที่ถูกกว่า แต่โดยปกติ ทางบริษัทจะไม่ค่อยค่อยกระตือรือร้นหาบริการที่ดีกว่ามาอัพเดตให้คุณทราบ เพราะฉะนั้น ลองสืบค้นเองเลยว่ามีบริการใหม่ๆ ออกมาหลังจากคุณสมัครตัวอื่นไปหรือเปล่าด้วยการตรวจสอบกับผู้ให้บริการทั้งหมดใกล้บ้านคุณ แล้วก็อย่าลืมด้วยล่ะว่าเมกะไบต์/เมกะบิตนั้นต่างกันโดยสิ้นเชิง โดยปกติผู้ให้บริการอินเตอร์เน็ตจะโฆษณาความเร็วเป็นเมกะบิต ไม่ใช่เมกะไบต์ โดย 1 เมกะไบต์ (MB) จะเท่ากับ 8 เมกะบิต (Mb) เพราะฉะนั้น ถ้าคุณเสียเงินซื้ออินเตอร์เน็ต 25 เมกะบิตต่อวินาที (Mbps) แสดงว่าความเร็วสูงสุดตามจริงที่ส่งมาจะมีเพียง 3 เมกะไบต์นิดๆ ต่อนาที (MBps) เท่านั้น และถ้าการทดสอบของคุณมีผลลัพธ์ออกมาเป็น KBps คุณจะต้องนำค่าที่ได้มาหารด้วย 1000 เพื่อให้ได้ค่าออกมาเป็น Mbps การรีสตาร์ทโมเด็มและเราเตอร์จะช่วยลดปัญหาต่างๆ เกี่ยวกับเครือข่ายได้ เพราะระบบจะไปลบข้อมูลเก่าๆ และทำการปรับแต่งค่าของโมเด็มใหม่ตามที่ผู้ให้บริการอินเตอร์เน็ตจัดไว้ให้ และถ้าจำเป็น โมเด็มจะทำการอัพเดตเฟิร์มแวร์จากผู้ให้บริการให้โดยอัตโนมัติอีกด้วย หากคุณกำลังใช้เราเตอร์ Wireless อุปกรณ์บางชนิดอาจปล่อยคลื่นที่รบกวนเครือข่ายอินเตอร์เน็ตของคุณ สำหรับเราเตอร์นั้นจะมีอยู่หลายรูปแบบ  ทั้งแบบ 802.11 b, g, และ n (2.4 GHz) หรือแบบ 802.11 a (5.8 GHz) อุปกรณ์ทั่วๆ ไปที่สามารถปล่อยคลื่นรบกวนสัญญาณ Wireless ของคุณก็คือไมโครเวฟและมือถือ ซึ่งส่วนใหญ่จะทำงานในช่วงคลื่น 2.4 GHz สำหรับการลดคลื่นรบกวนนั้นก็สามารถทำได้โดยการปิดดาต้าบนมือถือ และย้ายไมโครเวฟออกไปให้ห่างจากอุปกรณ์ที่ใช้สัญญาณ Wireless และเราเตอร์ในขณะที่คุณกำลังใช้อินเตอร์เน็ต บางครั้ง ปัญหาเน็ตช้าที่คุณกำลังเผชิญอาจแก้ไขได้จากฝั่งผู้ให้บริการเท่านั้น โดยปกติ ทางผู้ให้บริการจะสามารถบอกได้ว่าสัญญาณของคุณต่ำกว่ามาตรฐานหรือเปล่าโดยการอ่านระดับสัญญาณจากโมเด็มของคุณ จึงไม่จำเป็นต้องส่งช่างเทคนิคไปถึงบ้าน แต่ถ้าจำเป็น พวกเขาจะส่งช่างตรวจสอบสายสัญญาณไปที่บ้านหรือละแวกบ้านของคุณเพื่อตรวจสอบระบบพื้นฐาน แต่ถ้าช่างพบว่าปัญหาเกิดจากฝั่งของคุณเองล่ะก็ คุณจะต้องเสียค่าบริการสำหรับการไปตรวจสอบด้วยนะ เพราะฉะนั้นอย่าลืมตรวจเช็คปัญหาบนมือถือหรืออินเตอร์เน็ตของคุณให้ดีเสียก่อน ถ้าคุณกำลังเชื่อมต่ออินเตอร์เน็ตผ่านเราเตอร์ Wi-Fi สัญญาณคุณภาพต่ำอาจจะทำให้ความเร็วเน็ตลดลงหรือสัญญาณไม่ชัดเจน ดังนั้นลองย้ายเราเตอร์เข้ามาใกล้คอมพิวเตอร์ให้มากที่สุด หรือจะย้ายคอมพิวเตอร์ไปใกล้ๆ เราเตอร์ก็ได้ หรืออาจจะวางเราเตอร์ไว้บนตู้ไปซะเลยเพื่อให้สามารถกระจายสัญญาณได้ดีขึ้น  กำจัดฝุ่นบนเราเตอร์และโมเด็มของคุณบ้างเป็นครั้งคราวโดยใช้อากาศอัดกระป๋อง วิธีการนี้จะช่วยให้อุปกรณ์ของคุณไม่ร้อนเกินไป ซึ่งจะทำให้สัญญาณเสถียรขึ้นนั่นเอง ดูแลการระบายอากาศในบริเวณรอบๆ อุปกรณ์ไฟฟ้าทั้งหมดให้อยู่ในระดับที่เหมาะสมเพื่อป้องกันไม่ให้อุปกรณ์ร้อนเกินไป เมื่อคุณเปิดใช้ DSL แสดงว่าคุณได้เชื่อมต่อสายสัญญาณจากขั้วต่อโทรศัพท์เข้าไปในกล่องอุปกรณ์กรองสัญญาณทรงสี่เหลี่ยมแล้ว ส่วนอีกด้าน คุณจะมีสายสัญญาณ 2 สายโผล่ออกมา สายหนึ่งจากโทรศัพท์ของคุณ และอีกสายจากโมเด็มของคุณ และถ้าคุณใช้การเชื่อมต่อแบบ DSL ในการเชื่อมต่อโทรศัพท์บ้าน อย่าลืมตรวจสอบให้แน่ใจด้วยว่าคุณกำลังใช้อุปกรณ์กรองสัญญาณที่มีคุณภาพสูง เพื่อให้ได้ความเร็วสัญญาณที่ดีที่สุดยังไงล่ะ หากคุณกำลังใช้อินเตอร์เน็ตผ่านดาวเทียม สัญญาณอินเตอร์เน็ตของคุณอาจมีการเปลี่ยนแปลงเนื่องจากลมพัดแรง หิมะตกหนัก ฝนตก ฟ้าผ่า มีคลื่นวิทยุรบกวนหรือสัญญาณรบกวนทางไฟฟ้าอื่นๆ
ใช้เว็บตรวจสอบความเร็ว. เปรียบเทียบผลลัพธ์ที่ได้กับบริการที่คุณจ่ายไป. ทำการรีเซ็ตโมเด็ม. ตรวจสอบแหล่งที่มาของคลื่นรบกวน. โทรติดต่อผู้ให้บริการอินเตอร์เน็ต. เปลี่ยนตำแหน่งของเราเตอร์ Wireless หรือคอมพิวเตอร์ของคุณ. ลองตรวจสอบจากอุปกรณ์กรองสัญญาณว่าคุณมี DSL หรือเปล่า. ตรวจสอบสภาพอากาศ.
https://www.wikihow.com/Maximize-the-Speed-of-Your-Internet-Connection
Checking Your Hardware, Network and Connection